Bakherbergið: Atvinnumenn í íþróttum með hásetalaun
Skoðun|Bakherbergið: Atvinnumenn í íþróttum með hásetalaun
NæstLæknadeilan í stærra samhengi|
Ófá ung­menni dreymir um frægð, ríki­dæmi og frama sem atvinnu­menn í íþrótt­um. Og hlut­falls­lega tekst fleiri Íslend­ingum að láta atvinnu­manna­draum­inn ræt­ast en öllum öðrum þjóð­um. Alls eru atvinnu­menn­irnir okkar í knatt­spyrnu, hand­bolta og körfu­bolta um 160 tals­ins og hefur fjölgað gríð­ar­lega á und­an­förnum árum.
Við­skipta­blaðið hefur um ára­bil birt lista yfir 20 launa­hæstu atvinnu­menn­ina. Sam­kvæmt þeim nýjasta gefur það miklu meira af sér að sparka í bolta en að kasta hon­um. Og engar konur eru á list­an­um. Alls eru tólf launa­hæstu atvinnu­menn­irnir knatt­spyrnu­menn, og þar á meðal sá lang­launa­hæsti, Gylfi Sig­urðs­son, sem er með 480 millj­ónir króna í árs­laun hjá Swan­sea í ensku úrvalds­deild­inni.
Efstir utan knatt­spyrnu­mann­anna eru hand­bolta­kapp­arnir Guð­jón Valur Sig­urðs­son og Aron Pálma­son með 40 og 38 millj­ónir króna og körfu­bolta­goðið Jón Arnór Stef­áns­son með um 30 millj­ónir króna.
Þótt að þeir 20 sem fá mest borgað geti miklu meira en vel við unað við þau mán­að­ar­laun sem þeir fá greitt er ljóst að atvinnu­manna­fer­ill­inn er stutt­ur. Með­al­tals­fer­ill knatt­spyrnu­manns í Englandi er til að mynda ein­ungis átta ár. Það þarf því að þéna ansi mikið á þeim árum ef ætl­unin er að lifa áhyggju­laus til ævi­loka á þeim tekj­um. Nú, eða nýta tím­ann til að und­ir­búa sig undir lífið eftir atvinnu­mennsk­una með því að ná sér í menntun eða leggja drög að öðrum atvinnu­tæki­færum, sem fæstir virð­ast því miður gera.
Í bak­her­berg­inu hefur verið bent á að sá sem er með lægstu launin á topp 20 list­anum sé með 2,5 millj­ónir króna á mán­uði í laun. Það þýðir að um 140 atvinnu­menn eru með lægri laun en það og þau virð­ast fara lækk­andi frekar en hitt.
Sam­kvæmt tekju­blaðið Frjálsrar versl­unar eru með­al­laun 200 launa­hæstu sjó­manna Íslands 2,5 millj­ónir króna á mán­uði og ljóst að margir þeirra eru með miklu betri mán­að­ar­lega afkomu en sumir af tekju­hæstu íþrótta­mönn­unum okk­ar. Sjó­menn eiga auk þess mun lengri starfs­ferla en atvinnu­menn­irn­ir.
Kannski er tíma­bært að unga drengi og ungar stúlkur fari að dreyma um háseta­pláss frekar en atvinnu­manna­feril í hóp­í­þrótt?